
A V I Z

asupra Proiectului de Lege privind modificarea şi completarea Legii nr.188/1999 privind Statutul funcţionarilor publici, precum şi pentru stabilirea unor măsuri pentru evaluarea funcţionarilor publici în anul 2018
În conformitate cu prevederile art. 95 și 115 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi a fost sesizată, spre dezbatere şi avizare, în procedură de urgență, cu proiectul de Lege privind modificarea şi completarea Legii nr.188/1999 privind Statutul funcţionarilor publici, precum şi pentru stabilirea unor măsuri pentru evaluarea funcţionarilor publici în anul 2018, trimis cu adresa nr. PL x 656 din 31 octombrie 2018, înregistrat sub nr.4c-13/1014 din 1 noiembrie 2018.
Senatul, în calitate de primă Cameră sesizată, a adoptat proiectul de lege în şedinţa din 29 octombrie 2018.

Potrivit dispoziţiilor art.75 din Constituţia României, republicată, şi ale art.92 alin. (9) pct. 2  din Regulamentul Camerei Deputaţilor, republicat, cu modificări şi completări, Camera Deputaţilor este Cameră decizională. 

În temeiul prevederilor art.61 din Regulamentul Camerei Deputaţilor, republicat, cu modificări şi completări, Comisia a dezbătut inițiativa legislativă menţionată mai sus, în şedinţa din 13 noiembrie 2018.
Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Economic şi Social şi avizul favorabil al Consiliului Legislativ.
În urma dezbaterilor s-a hotărât, cu majoritate de voturi, avizarea favorabilă a proiectului de lege, în forma transmisă Comisiei juridice, de disciplină şi imunităţi de către Biroul Permanent. 

Iniţiativa legislativă  face parte din categoria legilor organice.

